**Banca albastră**

*Nițu Cristina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți mai aduci aminte de banca albastră?

O simplă bancă de lemn scorojit

Lăcașul amintirilor noastre

De unde lumea ne privea

Și noi la rândul nostru privegheam.

Suflete inocente ne făceau cu ochiul

Și un surâs plăpând ne aruncau.

Uneori ne ignorau ca niște fantome,

Dar noi tot le iubeam

Pentru ca viața ne iubea.

Copacii își scuturau timid vechile veșminte:

Frunze de aramă desprinse de astrul sfânt

Și negre săgeți nu conteneau să răsară

Dansând pe albastrul cer dumnezeiesc.

Șoapte line ne mângâiau trupurile încă tinere,

Înfiorate de câte un gând purtat prin văzduh

Și dulci erau ale soarelui sărutări senine

Când pe chipul meu si al tău, ele se împleteau tăcut.